Fushata presidenciale mes pandemisë së koronavirusit
Shtëpia e Bardhë bëri të ditur se Nënpresidenti Mike Pence do të vazhdojë takimet elektorale pavarësisht infektimit të disa prej ndihmësve të tij.
Shefi i stafit të Nënpresidentit Mike Pence ka rezultuar pozitiv me koronavirus. Ndërsa kanë mbetur vetëm pak ditë nga zgjedhjet e 3 nëntorit për Shtëpinë e Bardhë, zoti Pence ka vendosur të vazhdojë me fushatën tejet intensive. Kandidatët për president po zhvillojnë tubime elektorale për të tërhequr votuesit në shtetet e pavendosura. Ndërkohë të dhënat më të fundit flasin për një shpërthim tjetër të mundshëm të koronavirusit në Shtëpinë e Bardhë. Mësohet se Marc Short, shefi i stafit të Nënpresidentit Mike Pence dhe të paktën një punonjës tjetër në zyrën e tij janë prekur nga COVID-19. , tha Presidenti Trump për median pas një tubimi të zhvilluar të shtunën. Njoftimet bëjnë të ditur se Nënpresidenti Pence dhe bashkëshortja e tij kanë rezultuar negativë. Zoti Pence do të vazhdojnë me planet e fushatës, duke bërë tubime të dielën në Karolinën e Veriut, pavarësisht se ishte në kontakt të ngushtë me zotin Short. Gjatë një tubimi të shtunën në Uiskonsin, Presidenti Trump përsëriti mesazhin se vendi po e kapërcen situatën. , tha Presidenti Trump. Në Pensilvani, kandidati demokrat Joe Biden kritikoi kundështarin Trump mbi reagimin e tij ndaj pandemisë. Ndërsa në Shtetet e Bashkuara vazhdon votimi i hershmëm, në qytetin e Nju Jorkut u vunë re radhë të gjata. Tashmë banorët në të 50 shtetet amerikane dhe kryeqytetin e vendit Uashington mund të hedhin votën e tyre. Të dhënat tregojnë për një pjesmarrje rekord në mbarë vendin. Gjashtë shtete kanë tejkaluar shifrën prej 1 milion votash të hedhura fizikisht në qendrat e votimit.